18. ΝΟΜΟΘΕΤ. ΔΙΑΤΑΓΜΑ υπ’ αριθ. 375 της 8/12 Αυγ. 1941 Περί παροχής δανείων εις αναξιοπαθούντας δικηγόρους κλπ. εκ των πόρων των Ειδικών Ταμείων Ανεγέρσεως Δικαστικών Μεγάρων και Φυλακών. Βλ. και Ν.Δ. 1604/1942 (τόμ. 23). Άρθρ.1.-1.Ο Υπουργός της Δικαιοσύνης διοικεί και εκπροσωπεί εν παντί τα υπό των Νόμων α)Α.Ν. από 19/21 Νοεμ. 1935, β)Α.Ν. υπ’ αριθ. 503/1937 και γ)Α.Ν. υπ’ αριθ. 1277/1938 (ανωτ. αρ. 11-14) ως και των συναφών Διαταγμάτων, ιδρυθέντα Νομικά Πρόσωπα Δημοσίου Δικαίου υπό τον τίτλον «ΕΙΔΙΚΑ ΤΑΜΕΙΑ ΑΝΕΓΕΡΣΕΩΣ ΔΙΚΑΣΤΙΚΩΝ ΜΕΓ ΑΡΩΝ ΚΑΙ ΦΥ ΛΑΚΩΝ» και διαχειρίζεται τους πόρους αυτών συμφώνως προς τους ανωτέρω αναγκαστικούς νόμους. Δύναται όμως ο αυτός Υπουργός δι’ αποφάσεώς του να εξουσιοδοτήση τας Διοικούσας Επιτροπάς των ανωτέρω Ταμείων, εχούσας εφεξής συμβουλευτικήν αρμοδιότητα, όπως διαχειρίζονται εν όλω ή εν μέρει τους πόρους των Ταμείων τούτων, συμφώνως προς τας διατάξεις των κειμένων Νόμων. Βλ. άρθρ. 1 και 6 Α.Ν. 19/21 Νοεμ. 1935 (ανωτ. αρ. 11). 2.Η εισήγησις επί παντός ζητήματος αφορώντος τα ως άνω ειδικά Ταμεία και η τήρησις των αρχείων των μη λειτουργούντων Ταμείων λόγω στρατιωτικής καταλήψεως, θέλει ενεργείται του λοιπού υπό της αρμοδίας Τεχνικής Υπηρεσίας του Υπουργείου Δικαιοσύνης. Βλ. και άρθρ. 1 παράγρ. 2 Ν.Δ. 2075/1943 (κατωτ. αρ. 21). Άρθρ.2-7.(Αφορούν λεπτομερείας των κατοχικών δανείων εις δικηγόρους κλπ. εκ των πόρων των άνω ταμείων). Άρθρ.8.-1.Ο Υπουργός της Δικαιοσύνης δύναται κατά την κρίσιν αυτού να διαθέση εκ των κεφαλαίων οιουδήποτε Ειδικού Ταμείου τ’ αναγκαιούντα ποσά δια την κατά το άρθρον 6 του Α.Ν. 1277/1938 (ανωτ. αρ. 14) πρόσληψιν προσωπικού, προς σύνταξιν μελετών και επίβλεψιν εκτελέσεως έργων, και προς πάσαν άλλην δαπάνην σχετικήν με την οργάνωσιν και λειτουργίαν των Ειδικών Ταμείων, ως και τ’ αναγκαιούντα ποσά δια την εκτέλεσιν έργων ετέρων Ειδικών Ταμείων. 2.Εις το τέλος εκάστου οικονομικού έτους γίνεται εκκαθάρισις υπό του Υπουργείου Δικαιοσύνης των κατά την προηγουμένην παράγραφον διατιθεμένων χρημάτων, άτινα δια πράξεως του Υπουργού Δικαιοσύνης φέρονται εις χρέωσιν του Ειδικού Ταμείου εις την περιφέρειαν του οποίου γίνονται αι μελέται και τα έργα. Από της χρονολογίας της διαθέσεως εκάστου ποσού λογίζεται τούτο έντοκον επί επιτοκίω μέχρι 6% ετησίως. 3.Τα ως άνω ποσά επιστρέφονται εις το ως άνω χορηγούν Ταμείον δι’ ετέρας πράξεως του αυτού Υπουργού, εν ευθέτω χρόνω κατά την κρίσιν αυτού. 4.Αι αποδοχαί του κατά την παράγραφον 1 του παρόντος προσωπικού, αι του κατά το άρθρον 6 του Α.Ν. 1277/1938 υπηρετούντος ήδη τοιούτου, ως και αι δαπάναι οργανώσεως και λειτουργίας των Ειδικών Ταμείων καταβάλλονται υπό του Κεντρικού Καταστήματος της Τραπέζης της Ελλάδος και εις βάρος του οικείου Ειδικού Ταμείου, κατόπιν εντολής και μόνον του Υπουργού της Δικαιοσύνης. Άρθρ.9.-Αι περί προληπτικού ελέγχου κείμεναι διατάξεις δια την καταβολήν των κατά τον παρόντα Νόμον δανείων ως και την πληρωμήν των αποδοχών του εν άρθρω 2 προσωπικού, δεν έχουσιν εφαρμογήν εν προκειμένω. Άρθρ.10.-1.Ο Υπουργός της Δικαιοσύνης δύναται δια πράξεως αυτού να διαλύη εν όλω ή εν μέρει δανειστικάς συμβάσεις (συμβάσεις) συναφθείσας υπό Ειδικών Ταμείων και τρίτων και να διατάσση την επιστροφήν ολοκλήρου ή μέρους του δανείου εις τον δανειστήν, υποχρεούμενον ν’ αποδεχθή την επιστροφήν άνευ ουδεμιάς αξιώσεως προς αποζημίωσιν εκ του λόγου τούτου. Βλ. και άρθρ. 3 Α.Ν. 19/21 Νοεμ. 1935 (ανωτ. αρ. 11). Σελ. 219 Δικαστικά Καταστήματα 6.Β.ζ.16-18 2.Ο αυτός Υπουργός δύναται δι’ αποφάσεώς του να μειώνη τα επιτόκια των ανωτέρω δανειστικών συμβάσεων μέχρι 4% ετησίως. Βλ. τροποποίησιν εν άρθρ. 3 Ν.Δ. 2075/1943 κατωτ. αρ. 21. Άρθρ.11.-Καταργούνται: 1)Το Ν.Δ. υπ’ αριθ. 192/1941. 2.Το Νομοθετικόν Διάταγμα υπ’ αριθ. 243/1941 πλην των παραγράφων 2 και 3 του άρθρ. 2 τούτου, αίτινες παραμένουσιν εν ισχύϊ, και 3)Πάσα διάταξις αντικειμένη εις τον παρόντα Νόμον. Άρθρ.12.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 3503]